Familien Robinson

Familien Robinson (originaltittel: Meet the Robinsons) er en amerikansk animert eventyrkomedie og science fiction-film for barn fra 2007 produsert av Disney-konsernet. Filmen handler om en 12-årig oppfinner som bygger en tidsmaskin. Med den reiser han inn i fremtiden - til 2037. Der havner han i bråk, men får hjelp av en familie ved navn Robinson. Filmen er basert på William Joyces roman A Day with Wilbur Robinson (1990). Filmen ble utgitt både i 2D- og 3D-format.

Filmen er den 47. i rekken av Disneys klassikere.

Familien Robinson ble ingen publikumssuksess.

 Handling 
Lewis er en aspirerende 12 år gammel oppfinner som vokste opp ved et barnehjem, hvis merkelige oppfinnelser har skremt vekk potensielle adoptiv-foreldre. Han arbeider hele natten på en maskin for å skanne hukommelsen hans etter minner om sin biologiske mor, som forlot ham ved barnehjemmet når han var baby. Lewis tar med maskinen til skolens vitenskapsmesse. Han møter den 13 år gamle Wilbur Robinson, en mystisk gutt som hevder å være en tidssreisende som kommer fra fremtiden. Wilbur forsøker å få tak i en tidsmaskin som en mann iført en bowlerhatt har stjålet. Lewis ønsker å demonstrere sin egen maskin, men den har blitt sabotert av Bowler Hat Guy.

Maskinen til Lewis faller fra hverandre, og fører til kaos ved vitenskapsmessen. Bowler Hat Guy stjeler Lewis sin maskin, ved hjelp av en robot-bowlerhatt som kalles for Doris. Wilbur møter senere Lewis ved barnehjemmet, og ber ham reparere maskinen hans. Lewis samtykker i å gjøre dette. Men bare dersom  Wilbur kan bevise at han forteller sannheten, noe Wilbur gjør ved å ta dem til år 2037 med en annen tidsmaskin. Når de ankommer, krangler han og Wilbur. Wilbur ber Lewis fikse hans egen tidsmaskin, men Lewis innser at han kan bruke Wilburs tidsmaskin for å møte moren sin. Noe Wilbur er imot, fordi han mener at hans eget oppdrag er langt viktigere.

Om filmen
 Popularitet og økonomi 
Familien Robinson ble ingen publikumssuksess. Den innbrakte $170,6 millioner på verdensbasis, hvorav $97,8 millioner i USA og $1 million i Norge. Den havnet på 31. plass over de mest innbringende filmene på verdensbasis i 2007 og på 29. plass i USA. I tillegg innbrakte den $80 millioner på DVD-salg i USA.

Produksjonskostnadene er estimert til $150 millioner.

 Anmelderne 
Den fikk blandet mottakelse av anmelderne, noe som gjenspeiles i at den har fått 67 % på Rotten Tomatoes.

 Originale stemmer 
 Jordan Fry og Daniel Hansen som Lewis.
 Tom Selleck som Cornelius. Lewis sitt gamle selv.
 Wesley Singerman som Wilbur Robinson
 Stephen Anderson som "Bowler Hat Guy"
 Matthew Josten som Michael "Goob" Yagoobian. Bowler Hat Guy's yngre selv.
 Harland Williams som Carl
 Nicole Sullivan som Franny Robinson.
 Jessie Flower som en yngre Franny.
 Angela Bassett som Mildred.
 Adam West som onkel Art.
 Laurie Metcalf som Lucille Krunklehorn.
 Ethan Sandler som roboten DOR-15 (Doris)

 Norske stemmer 
 Julian Mæhlen som Lewis
 Ola Isaac Høgåsen Mæhlen som Wilbur Robinson
 Christian Skolmen som Bowlerhatt-mannen
 Jon Øigarden som Bestefar Bud og Frosken Frankie
 Jon Bleiklie Devik som Kusine Talullah
 Janne Formoe som Franny Robinson
 Julie Aune Ueland som Ung Franny
 Christoffer Staib som Carl
 Anne Ryg som Mildred
 Jon Todal Sæbø som Goob
 Hege Schøyen som Lucille Krunklehorn
 Christian Greger Strøm som Onkel Fritz, Tante Petunia, Spike og Dimitri
 Bernhard Arnø som Fetter Laszlo
 Roy Markussen som Direktør
 Thorbjørn Harr som Onkel Gaston
 Lena Meieran som Tante Billie
 Øystein Røger som Onkel Art og Herr Harrington
 Dag Vagsås som Herr Willerstein
 Mira Jessen Sandvik som Lizzy
 Espen Sandvik som Småen og Reporter
 Sven Nordin som Kornelius
 Stinius Maurstad som Stanley
 Camilla Strøm Henriksen som Fru Harrington
 Yngve Berven som Trener
 Cecilie Enersen som Lizzy og resepsjonisten
 Ellers medvirker: Mikael Aksnes-Pehrson, Thomas Eliassen, Åshild Kristin Stensrud og Per Øystein Sørensen.

 Referanser 

 Eksterne lenker 



Kategori:Animerte eventyrfilmer fra USA
Kategori:Filmer fra 2007
Kategori:Animerte science fiction-filmer fra USA
Kategori:Animerte filmkomedier fra USA
Kategori:Animerte barnefilmer fra USA
Kategori:Tidsreiser i fiksjon
Kategori:Dinosaurer på film
Kategori:Animerte filmer innspilt i 3D-format